cyanic-selkie/wikianc huggingface dataset:
Piers Anthony
Piers Anthony Dillingham Jacob (s. 6. elokuuta 1934) on yhdysvaltalainen tieteis- ja fantasiakirjailija. Hän syntyi Oxfordissa, Englannissa, mutta muutti jo nelivuotiaana perheineen Yhdysvaltoihin, jonka kansalainen hän on ollut suurimman osan eliniästään. Hän asuu vaimonsa Carol Marblen kanssa Floridassa. Heillä on kaksi tytärtä.
Ennen täysipäiväisen kirjailijanuransa aloittamista Anthony palveli armeijassa ja toimi lehtimiehenä ja opettajana. Hänen tunnetuimpiin teoksiinsa kuuluu hänen esikoisromaaninsa Auringon lapsi vuodelta 1967. Anthony on ollut ehdolla parhaan romaanin Hugo-palkinnon saajaksi kahdesti, vuosina 1968 ja 1970. Hänen teoksiaan on käännetty lukuisille kielille.
Dieter Wellershoff
Dieter Wellershoff (1925 Neuss, Saksa – 2018 Saksa ) oli saksalainen kirjailija. Hän sai tuotantoonsa vaikutteita ranskalaisesta uudesta romaanista ja perusti saksalaiseen kirjallisuuteen uuden realismin Kölnin koulukunnan. Hän on kirjoittanut muun muassa rikosaiheisia romaaneja ja kuunnelmia
Wellershoff oli Saksan tuotteliampia ja tunnetuimpia kirjailijoita. Hän kirjoitti myös kirjallisuudentutkimuksen alalta tieteellisiä kirjoituksia.
John Wycliffe
John Wycliffe (myös Wyclif, Wycliff, Wickliffe; noin 1320–1384) oli englantilainen teologi, Raamatun kääntäjä ja varhainen uskonpuhdistaja. Hän syntyi Yorkshiressä 1320-luvun alussa ja siirtyi Oxfordiin vuoteen 1345 mennessä. Siellä hänestä tuli teologian tohtori ja Balliol Collegen esimies Oxfordin yliopistossa. thumb|250px|Wycliffen luut poltetaan 1427. [[John Foxen kirjan kuvitusta vuodelta 1563.]]
Wycliffe kyseenalaisti paavin vallan kirkossa. Hän vastusti pyhimysten kunnioitusta ja pappien selibaattia. Hän korosti Raamatun ja sen lukemisen merkitystä kirkollisena auktoriteettina, mutta on epäselvää, kuinka paljon Raamatun käännöstyötä hän teki itse. Wycliffen mielestä katolinen kirkko oli ajautunut kauas perustehtävästään ja alkanut vaatia ihmisiä noudattamaan tapoja, joista ei puhuttu Raamatussa. Hän piti rippiä, aneita ja pyhien palvomista täysin turhina ja jopa haitallisina tapoina.
Katolinen kirkko julisti Oxfordissa 1381 Wycliffen teesit harhaoppisiksi. Wycliffen kuoltua hänen kannattajiaan alettiin vainota. Wycliffe ja Jan Hus julistettiin harhaoppisiksi myös Konstanzin kirkolliskokouksessa 1415, ja Wycliffen luut kaivettiin esiin haudasta vuonna 1428 ja poltettiin roviolla. Husin katolinen kirkko tuomitsi kuolemaan roviolla.
thumb|250px|Wycliffen Johanneksen evankeliumin käännöksen kopio. "... In þe bigynnyng was/þe word & þe word/was at god/& god was/þe word..."
Palmerston North
Palmerston North on kaupunki Uuden-Seelannin Pohjoissaarella. Kaupungissa oli noin 80 000 asukasta vuonna 2018 ja se on väkiluvultaan maan kahdeksanneksi suurin kaupunki. Sen alkuperäinen nimi oli Palmerston, mutta nimi muutettiin vuonna 1871 Palmerston Northiksi, jotta se erottuisi Eteläsaarella sijaitsevasta Palmerstonista. Kaupunki on nimetty Britannian pääministerin varakreivi Palmerstonin mukaan.
Palmerston North sijaitsee Pohjoissaaren eteläosassa Manawatu-Wanganuin alueella, 140 kilometriä Wellingtonista pohjoiseen.
Kaupunki on tunnettu yliopistokaupunki ja on vuonna 1926 perustetun Massey Universityn kotipaikka.
Jääkiekon Euroopan-mestaruuskilpailut
Jääkiekon Euroopan-mestaruuskilpailut järjestettiin ensimmäisen kerran vuonna 1910, ja toistaiseksi viimeisen kerran vuonna 1991. Kilpailut järjesti Kansainvälinen jääkiekkoliitto IIHF.
Ensimmäinen turnaus järjestettiin Sveitsin Montreux’ssä tammikuussa 1910. Turnaus muodostui ensimmäisen maailmansodan aiheuttamaa taukoa (vuosina 1915–1920) lukuun ottamatta vuosittaiseksi tapahtumaksi vuoteen 1927 asti. Vuonna 1928 päädyttiin mestaruus myöntämään olympiakisoissa parhaiten menestyneelle eurooppalaiselle joukkueelle, ja pian samoin alettiin menetellä myös vuonna 1930 perustettujen maailmanmestaruuskilpailujen osalta.
Viimeinen itsenäinen Euroopan-mestaruusturnaus järjestettiin Saksassa Berliinissä vuonna 1932. Myöhempinä vuosina mestaruusarvon myöntöperusteet vaihtelivat jonkin verran, lähinnä pohjoisamerikkalaisia joukkueita vastaan saavutettujen pisteiden hyväksyntään liittyen. Viimeinen tällainen Euroopan-mestaruuskilpailujen arvon omannut turnaus järjestettiin vuoden 1991 jääkiekon maailmanmestaruuskilpailujen yhteydessä Suomessa, ja Suomi saavutti tuolloin pronssia.
Naiset alkoivat pelata Euroopan-mestaruudesta vuonna 1989. Neljä ensimmäistä mestaruutta voitti Suomi.
Euroopan-mestaruuskilpailujen mitalitaulukko
Lähteistää vuodet 1910–1911, 1913–1989:
Partikularismi (kristinusko)
Partikularismi on kristinuskon yksi käsitys, jonka mukaan vain valitut pelastuvat, so. Kristus kuoli vain valittujen puolesta.
Laakson sairaala
Laakson sairaala on Helsingin kaupungin terveyskeskussairaala, joka sijaitsee Laakson kaupunginosassa. Sairaalan osoite on Lääkärinkatu 8.
Laakson sairaalassa toimii 13 vuodeosaston lisäksi muun muassa kotisairaala sekä sisätautien ja neurologian poliklinikat. Sairaalan tiloissa on röntgenosasto joka kuuluu HUS:n alaisuuteen. Sairaala-alueella sijaitsee myös Laakson terveysasema.
Historia
Laakson sairaala rakennettiin 1920-luvulla alun perin tuberkuloosin hoitoa varten. Toiminta silloisessa Helsingin Tuberkuloosisairaalassa alkoi vuonna 1929. Sairaalarakennukset on suunnitellut arkkitehti Eino Forsman, ja ne ovat korjauksista huolimatta säilyneet pääosin alkuperäisessä ulkomuodossaan. Päärakennus on otettu käyttöön vuonna 1930, ja muut rakennukset vuoteen 1938 mennessä. Sairaala-alueella rakennettiin 1970- ja 1980-luvulla lisärakennuksia, asuntoja ja päiväkoti. Esimerkiksi Laakson terveysasema toimi vuonna 2018 tämän aikakauden rakennuksessa (rak. 4), joita on suunniteltu purettavan, että alueelle kaavaillulle uudelle, noin 900-paikkaiselle psykiatriselle suursairaalalle saadaan tilaa.
Röyhelökotinga
Röyhelökotinga (Cephalopterus ornatus) on suurikokoinen eteläamerikkalainen varpuslintu. Lajin nimesi Étienne Geoffroy Saint-Hilaire 1809.
Koko ja ulkonäkö
Linnun pituus on noin 51 cm, eli se on suurimpia varpuslintuja. Koiras on yli puolitoista kertaa naarasta painavampi, painaen 680–745 g. Koko höyhenpuku on musta. Päälaella on pitkistä, eteenpäin kaartuvista höyhenistä muodostunut töyhtö, josta laji on saanut englanninkielisen nimensä Amazonian Umbrellabird. Töyhdön höyhenten ruodot ovat vaaleita. Kurkussa roikkuu pitkä, kihartuvista höyhenistä muodostunut ”parta”, joka on kiinnittynyt löysään venyvään ihopoimuun. Koiraan töyhtö ja parta ovat huomattavasti suuremmat kuin naaraan. Koiraan silmän iiris on lähes valkoinen. Kynnet ovat voimakkaat, samoin kuin varismainen nokka. Laji liikkuu enimmäkseen metsän latvuskerroksessa. Lennossa töyhtö on painettu päätä vasten ja parta rintaa vasten.
Koiraan soidinhuuto on kumea ja kauas kuuluva boooo. Huutaessaan se istuu oksalla vartalo eteenpäin taivutettuna sekä töyhtö ja parta levitettyinä.
Esiintyminen
Röyhelökotinga elää Etelä-Amerikan koillis- ja keskiosissa lähinnä Amazonin vesistöalueella. Laji on paikkalintu ja sen kanta on elinvoimainen.
Elinympäristö
Elää metsissä ja metsäaukeilla, joenvarsilla, tasankojen metsäsaarekkeissa ja saarissa.
Lisääntyminen
Oksista ja risuista laadittu hutera pesä sijaitsee puussa. Munia on vain yksi. Poikanen on pienenä alaston ja Wallacen sanoin ”ruma”.
Ravinto
Syö enimmäkseen hedelmiä, joiden siemenkivet se oksentaa noin tunnin kuluttua syömisestä. Sadekausina, jolloin hedelmät ovat vähissä, se syö pääasiassa hyönteisiä ja hämähäkkejä.
Kvietismi
Kvietismillä on filosofiassa useita merkityksiä:
Paatsjoen vesistö
Paatsjoen vesistö (vesistöaluetunnus 71) on Suomen päävesistöalue, jonka laskujoki Paatsjoki laskee Barentsinmeren Varanginvuonoon. Vesistöalueen pinta-ala on 14 512 neliökilometriä, josta 14 491,6 neliökilometriä kuuluu Suomelle, 2,0 neliökilometriä Norjalle ja 19,0 neliökilometriä Venäjälle. Alueen järvisyys on 12,38 %.
Vesistöalueen ensimmäisessä jakovaiheessa on seuraavat alueet tai valuma-alueet. Sisennys tarkoittaa luettelossa sitä, että vesistöalue laskee tai yhtyy ylempänä sijaitsevaan vesistöalueeseen. Samalle tasolle sisennetyt vesistöalueet laskevat kaikki yläpuoliseen vesistöalueeseen vastaavassa järjestyksessä niin, että ylin yhtyy lähempänä alajuoksua :
Bill Whittington
Bill Whittington (11. syyskuuta 1949 – 23. huhtikuuta 2021 ) oli yhdysvaltalainen autourheilija.
Hän voitti vuonna 1979 Le Mansin 24 tunnin kilpailun yhdessä veljensä Don Whittingtonin ja Klaus Ludwigin kanssa ajaessaan Porsche 935 -autoa. Klaus Ludwig tosin ajoi suurimman osan kilpailusta, jossa satoi rankasti. Billin Dale-veli oli myös autourheilija.
Bill omisti Blue Thunder Racing -tallin vuonna 1984 Randy Lanierin ja Marty Hinzen kanssa. Bill osallistui viidesti Indianapolis 500 -kilpailuun ja hänen paras sijoituksensa oli 14. sija.
Vuonna 1986 Bill tunnusti kiertäneensä veroja ja salakuljettaneensa marihuanaa Kolumbiasta Yhdysvaltoihin. Hänet tuomittiin 15 vuodeksi vankeuteen ja luovuttamaan seitsemän miljoonan dollarin omaisuutensa.
Vesa Hämes
Vesa Juhani Hämes (s. 16. joulukuuta 1956 Helsinki) on suomalainen näyttelijä ja teatteriohjaaja. Hämes opiskeli Helsingin yliopistossa 1976–1978 ja American Academy of Dramatic Arts -oppilaitoksessa ja Wynn Handmanin studiolla New Yorkissa 1979–1982.
Hämes sai opintojen jälkeen kiinnityksen New Yorkin Shadowlands-teatteriin vuosiksi 1985–1987. Palattuaan Suomeen hän teki Lappeenrannan kaupunginteatterissa muun muassa Nickin roolin näytelmässä Kuka pelkää Virginia Woolfia?, jonka hän myös ohjasi. Kokkolan kaupunginteatterissa hän näytteli 1996–1999 ja Rovaniemen Teatterissa 2000–2002. Hämes on myös suomentanut joitakin näytelmiä ja toiminut Helsingin Freelancenäyttelijäyhdistyksen puheenjohtajana.
Hämes on vieraillut muutamissa televisiosarjoissa, kuten Kotikatu, Kylmäverisesti sinun, Käenpesä, Irtiottoja ja Salatut elämät. Lisäksi hän on ollut ääninäyttelijänä monissa piirrossarjoissa, kuten Transformers: Energon ja He-Man. Hämes on näytellyt myös vuosina 2000–2001 Salatut elämät -draamasarjassa Pekka Lehtistä.
Hämeksen isä oli näyttelijä Ekke Hämäläinen ja äiti on näyttelijä Hilkka Kinnunen.
Raymond Goethals
Raymond Goethals (7. lokakuuta 1921 – 6. joulukuuta 2004) oli belgialainen jalkapallovalmentaja ja maalivahti. Pitkän uran tehnyt Goethals muistetaan parhaiten Olympique de Marseillen luotsaamisesta Mestarien liigan mestariksi 1993 ensimmäisenä ranskalaisseurana.
Shitennō-ji
pienoiskuva|Shitennō-jin temppeli pienoiskuva|Shitennō-jin temppelin pagodi Shitennō-ji on buddhalainen temppeli Osakassa, Japanissa. Prinssi Shōtoku rakennutti temppelin vuonna 593 käyttäen rakentajana Kongō Gumi -yritystä. Monet temppelirakennukset ovat tuhoutuneet ajan saatossa, mutta ne on kuitenkin rakennettu tarkasti vastaamaan 600-luvun tyyliä.
Raymond Goethals
Ura pelaajana
Goethals edusti peliurallaan nykyistä RWD Molenbeekiä, joka tunnettiin vuoteen 1949 Daring Clubina ja sittemmin Racing Brysselinä. Goethals lopetti peliuransa 1952.
Ura valmentajana
Valmennusuransa Goethals aloitti RFC Hannutois'ssa 1956. Hän valmensi myös FC Waremmea ja Saint-Trondia ennen siirtymistään Belgian maajoukkueen päävalmentajaksi 1966.
Goethals valmensi Belgian Punaisia paholaisia kymmenen vuoden ajan. Hänen johdollaan Belgia selvisi MM-kisoihin 1970, mutta tie katkesi lohkovaiheeseen. EM-kisoissa sujui paremmin ja Belgia voitti pronssia kotikisoissaan 1972 kaatamalla Unkarin pronssiottelussa 2–1. EM-kisoissa 1976 Belgia selvisi puolivälierävaiheeseen häviten siellä Alankomaille yhteismaalein 7–1.
1976 Guy Thysistä tuli uusi maajoukkuevalmentaja Goethalsin siirtyessä RSC Anderlechtin päävalmentajaksi. Goethals luotsasi RSC:n 1977 Belgian Cupin sekä Cup-voittajien Cupin finaaliin. Seuraavana vuonna RSC pääsi Cup-voittajien Cupin finaaliin kolmannen kerran perättäin ja Goethalsin johdolla tuli toinen cupin voitto. 1978 RSC voitti myös UEFA Super Cupin.
Liigamestaruus jäi Goethalsilta saavuttamatta ja 1979 hän siirtyi FC Girondins de Bordeaux'n peräsimeen. Menestystä ei tullut ja Aimé Jacquet korvasi belgialaisen jo seuraavana vuonna.
1980–81 Goethals valmensi brasilialaisseura São Pauloa ennen paluutaan Belgiaan. Hän luotsasi Standard Liègeä kolme kautta ja voitti kahden liigamestaruuden lisäksi Belgian Supercupin. 1982 Goethals luotsasi seuransa kolmannen kerran Cup-voittajien Cupin loppuotteluun ja toistamiseen hän palasi sieltä tappion kärsineenä.
Vicente Zeballos
Vicente Zeballos (s. 1963) on perulainen poliitikko, joka toimi maansa pääministerinä 2019–2020. Pääministerikautensa jälkeen hänestä tuli Perun edustaja Amerikan valtioiden järjestössä.
Raymond Goethals
Ura valmentajana
Goethals jätti Liègen 1984 ja valmensi Vitória Guimarãesia ja Racing Jetiä ennen paluutaan RSC Anderlechtiin 1987. Jälleen liigamestaruus jäi RSC:n peräsimessä saavuttamatta, mutta Belgian Cupin seura voitti kahdesti.
1989 Goethals palasi FC Girondins de Bordeaux'n päävalmentajaksi. Jättipotti jäi taas saamatta Bordeaux'n oltua liigassa hopealla kaudella 1989–90. Elokuussa 1990 Goethals sai lähteä huonosti alkaneen kauden vuoksi.
Goethals palasi valmennustehtäviin tammikuussa 1991, kun hän valmensi lyhyen aikaa Olympique de Marseillea. Tomislav Ivićin pesti jäi kuitenkin lyhyeksi ja Goethals tuli päävalmentajaksi. Hänen johdollaan Marseille eteni Euroopan Cupin finaaliin 1991 häviten kuitenkin rangaistuspotkuilla Belgradin Punaiselle tähdelle. Lisäksi Marseille voitti Ranskan mestaruuden 1991 ja 1992.
Kaudella 1995–96 Goethals toimi vielä RSC Anderlechtin valmentajana Herbert Neumanin potkujen jälkeen, mutta sai itsekin lähteä ennen kauden loppua.
Muuta
Goethals toimi valmennusuransa lopettamisen jälkeen tv-kommentaattorina. Hän kuoli 6. joulukuuta 2004 paksusuolen syöpään 83-vuotiaana. Seuraavana vuonna hänet valittiin "Suurin belgialainen (De Grootste Belg)" -äänestyksessä 38. suurimmaksi belgialaiseksi.
Goethals tuli tunnetuksi ketjupolttajana, Brysselin aksentistaan ja yhdennäköisyydestään TV-etsivä Columbon kanssa.
Amiraliteettisaaret
Amiraliteettisaaret tai Admiraltysaaret on 18 saaresta koostuva ryhmä Bismarckinsaarilla. Kaikki ryhmän saaret kuuluvat Manusin provinssiin Papua-Uudessa-Guineassa. Saariryhmän pinta-ala on 2100 neliökilometriä. Suurin saari on Manus. Saarista eteläisin, Baluan, sijaitsee Manusista 50 km kaakkoon.
Kasari (täsmennyssivu)
Kasari voi tarkoittaa seuraavia asioita:
A. S. Byatt
thumb|upright|A. S. Byatt A. S. Byatt (oik. Antonia Susan Duffy o.s. Drabble, s. 24. elokuuta 1936 Sheffield, Englanti) on englantilainen postmoderni kirjailija ja runoilija. Hän on kirjoittanut essee- ja novellikokoelmia sekä romaaneja. Esikoisteos The Shadow of the Sun julkaistiin 1964. Hänen romaaninsa Riivaus (Possession: A Romance), sai Booker-palkinnon vuonna 1990 ja siitä on myös tehty elokuva Rakkauden riivaamat (2002). Riivaus esiintyy usein maailman arvostetuimpien kirjojen joukossa, viimeksi The Guardianin luettelossa keväällä 2007.
Byattin nuorempi sisko Margaret Drabble on myös kirjailija.
Johann Jakob Kaup
thumb|Johann Jakob Kaup Johann Jakob Kaup (10. huhtikuuta 1803 Darmstadt – 4. heinäkuuta 1873 Darmstadt) oli saksalainen luonnontieteilijä ja paleontologi.
Kaup opiskeli Göttingenin ja Heidelbergin yliopistoissa, minkä jälkeen hän vietti kaksi vuotta Leidenin yliopistossa tutkien erityisesti sammakkoeläimiä ja kaloja. Göttingenissä hänen opettajanaan toimi Georg August Goldfuss. 1825 hän sai assistentin viran Darmstadtin museossa ja yleni tarkastajaksi 1837. Vuonna 1834 hän avioitui Elise Hauserin kanssa ja heille syntyi neljä tytärtä ja yksi poika.
Vuonna 1829 hän julkaisi teoksensa Skizze zur Entwickelungsgeschichte der europäischen Thierwelt, jossa hän esitti teoriansa eläinten kehityksestä korkeampiin muotoihin, ensin sammakkoeläimistä lintujen kautta petoeläimiin. Sittemmin hän kuitenkin hylkäsi teoriansa nuoruuden varomattomuutena.
Kaup tutki myös lintuja ja nimesi muun muassa punapyiden suvun Alectoris 1829. Hänen kunniakseen on nimetty liskohaukka (Kaupifalco monogrammicus) ja vyöröyhelömonarkki (Arses kaupi).
Cispadaaninen tasavalta
Cispadaaninen tasavalta oli valtio, joka syntyi vuonna 1796, kun Napoleon I:n yhdisti Pojoen eteläpuoliset Bolognan, Ferraran, Modenan, Reggion ja Romagnan. Heinäkuussa 1797 alue liitettiin osaksi uutta Cisalppista tasavaltaa.
Jonna Järnefelt
Irja Johanna ”Jonna” Järnefelt (s. 3. lokakuuta 1964 Espoo) on suomalainen näyttelijä ja laulaja.
Ura
Järnefelt pääsi Teatteri­korkea­kouluun heti lukiosta vuonna 1983. Siellä hän aloitti opiskelun tanssi­linjalla. Omien sanojensa mukaan ammatti­tanssijan ura osoittautui liian vaativaksi sekä fyysisesti että henkisesti. Hän onnistui vaihtamaan näyttelijä­työn­linjalle. Hän valmistui koulusta vuonna 1988, jonka jälkeen hänet kiinnitettiin Lilla Teaterniin.
Teatterin lisäksi hän on näytellyt elo­kuvissa ja televisio­sarjoissa, muun muassa Jurismia!, Muodollisesti pätevä, Helppo elämä ja Kylmäverisesti sinun. Hän on näytellyt monia tunnettuja suomalaisia henkilöitä, kuten Ida Aalbergiä draama­dokumentissa Jos panisit hevoset hyppimään pilttuissaan, Anneli Jäätteen­mäkeä elo­kuvassa Pää­ministeri, ja kuvitteellista Ellen Salpa­karia elo­kuvissa Täällä Pohjantähden alla (2009) ja sen seuraavana vuonna tehdyssä toisessa osassa. Vuonna 2012 Järnefelt näytteli liettualaista rikollista ruotsalaisessa rikos­elo­kuvassa Johan Falk: Organisaatio Karayan.
Zoo Tycoon
Zoo Tycoon on vuonna 2001 julkaistu eläintarhanrakennus- ja managerointipeli. Peliin on julkaistu kaksi lisäosaa: Dinosaur Dig, joka tuo peliin hirmuliskot (2002), sekä Marine Mania, joka tuo peliin merivesialtaat ja merieläimiä 2002. Peli on saanut myös jatkoa Zoo Tycoon 2 -pelillä vuonna 2004.
Vähimmäisvaatimukset ovat:
Eläimet
1: Magnet on oikea urosjääkarhu Baltimore Zoossa. Se on saanut nimensä siitä, että se on koko ajan kiinni emossaan "kuin magneetti". Kyse on siis jääkarhuyksilöstä, ei lajista.
Zoo Tycoon: Dinosaur Digs
Zoo Tycoon: Dinosaur Digs on vuonna 2002 julkaistu lisäosa. Se sallii pelaajien käyttää eläintarhassa monia esihistoriallisien teemojen mukaisia asioita mukaan lukien ravintoloita, skenaarioita ja rakennuksia. Se myös sallii pelaajan laittaa puistoon dinosauruksia, jääkauden aikaisia eläimiä, muita sukupuuttoon kuolleita eläimiä ja Loch Nessin hirviön.
Dinosaur Digs sisältyy myös Marine Maniaan.
Eläimet jotka sisältyvät lisäosaan
Dinosaur Digs sisältää 27 eri eläintä joista valita.
Zoo Tycoon: Marine Mania
Zoo Tycoon: Marine Mania on lisäosa joka sallii vesieläinten lisäämisen Zoo Tycooniin. Ja niitähän löytyy: Valkohaista jättiläiskalmariin. Marine Mania antaa myös pelaajan järjestää kaikenlaisia esityksiä, mukaan lukien delfiini-esityksen.
Zoo Tycoon: Marine Mania sisältää myös Dinosaur Digs-lisäosan.
Zoo Tycoon: Complete Collection
Kaikki pelit yhteensä ja lisä-eläimineen ja muut.
Aiheesta muualla
Zoo Tycoon
Matvejev
Matvejev on muun muassa seuraavien henkilöiden sukunimi:
Gyula Breyer
pienoiskuva|Gyula BreyerGyula Breyer (30. huhtikuuta 1893 Budapest – 9. marraskuuta 1921) oli unkarilainen shakinpelaaja. Breyer oli shakin hypermodernin koulukunnan johtava pelaaja.
Vuonna 1912 hän voitti Unkarin shakkimestaruuden Temesvárissa.
Breyer on antanut nimensä muutamalla avausmuunnelmalle. Breyerin gambiitti (1.e4 e5 2.f4 exf4 3.Df3) kuningasgambiitissa kantaa hänen nimeään, kuten myös Breyerin muunnelma espanjalaisessa pelissä.
Koskelo-luokan rannikkovartiolaiva
thumb|Koskelo-luokan rannikkovaltiolaiva Koskelo [[Lahden satamassa.]]
Gyula Breyer
Breyer kuoli Bratislavassa sydänkohtaukseen. Hänet haudattiin Bratislavan hautausmaalle, ja myöhemmin uudestaan Budapestiin.
Koskelo-luokan rannikkovartiolaiva
Koskelo-luokan rannikkovartiolaivat rakennettiin Suomessa vuosina 1955–1960, koska haluttiin tehostaa merivartiointia. Tilaukset osuvat sotakorvausten jälkeiseen aikaan, jolloin telakoiden tilauskanta alkoi heiketä.
Koskelo-luokan aluksia rakennettiin kahdeksan: Koskelo (1955), Kuikka (1955), Kiisla, Kuovi (1956), Kurki (1957), Kaakkuri (1957), Telkkä  (1958) ja Tavi (1960).
Alukset uusittiin ja muun muassa varustettiin savupiipuilla 1970-luvun loppupuolen peruskorjauksissa; vain jo uusittua mallia ollut, viimeisenä valmistunut Tavi pysyi loppuun asti ulkomuodoltaan alkuperäisenä. Merkittävä uudistus oli aluksiin asennettu tehokkaampi generaattori, jonka myötä lämmityskattilana käytetty öljypoltintoiminen keittiön hella voitiin poistaa ja korvata sähköliedellä, kun aluksiin saatiin omat lämmityskattilat.
Viisi Koskeloista poistettiin Rajavartiolaitoksen käytöstä. Kaakkuri PVL-102, Kuikka PVL-101 ja Telkkä PVL-100 lahjoitettiin Virolle 1990-luvulla maan kehittäessä rajavalvontaansa.
Rannikkovartiolaivat
thumb|Koskelon Bofors-tykki
Kaakkuri (OGLH / PVL-102)
Kaakkuri lahjoitettiin Viron rajavartiolaitoksen rannikkovartiolaivaksi syksyllä 1992. Se oli poistettu Suomen Rajavartiolaitoksen käytöstä 1991.
Kiisla (OGLZ)
Suomen Rajavartiolaitoksella Kiisla palveli Pohjanlahdella. Alus myytiin yksityiseen omistukseen, kun se poistettiin Rajavartiolaitoksen käytöstä. Uusi omistaja aikoi tehdä siitä huvialuksen Vaasan Mansikkasaaressa. Talvella 2001-2002 se upposi ja siitä alkoi tulla hylky.
Koskelo (OGLT)
Rajavartiolaitoksen 16 000 markalla huutokaupassa 13. marraskuuta 1986 myymä Koskelo on yksityisomistuksessa. Sen osti orimattilalainen Aulis Ylöstalo. Kesällä 1987 alus upposi Hangon pohjoispuolella Jukka Ojarannan omistaman Hästskärin saaren luona, jonne Jukka Ojaranta oli hinannut aluksen. Se nostettiin ja tuotiin Porvooseen 1989. Vuonna 1999 Jouni Tammelin, J-Team, osti aluksen ja toi sen ensin Niemen satamaan. Nykyään alus on Lahden satamassa. Alus oli 2014 myynnissä 294 000 eurolla. Ja vuonna 2016 196 000 eurolla.
Rannikkovartiolaiva Koskeloon on myöhemmin asennettu Boforsin 40 mm tykki. Alkuperäisestä aseistuksesta poiketen Koskeloon on asennettu myös 2-putkinen ilmatorjuntatykki Sergei peräkannelle. Eurovision laulukilpailun voittaja Lordi saapui alukselle Heinolan satamaan Heinolassa Jyrää -konserttiin 20. elokuuta 2006.
Kuikka (OGLU/ PVL-101)
Kuikkaa käytettiin Saaristomerellä. Se poistettiin käytöstä 1990 ja luovutettiin Viron rajavartiolaitokselle 1992. Virossa se otettiin käyttöön PVL-101:nä 16. marraskuuta 1992.
Kuovi (OGLZ)
Kuovia käytettiin Saaristomerellä, ja se poistettiin käytöstä marraskuussa 1989. Siitä tuli huvialus T-27484 Turkuun. Kuovi oli pitkään Tavin rinnalla Aurajoella Turussa. Vuonna 2000 Immo Nummi ja Juhani Suvitie myivät aluksen Karl ja Lodliza Martisenille, jotka antoivat sille nimeksi Karliza. Alus on ollut Kungsholmenissa Tukholman seudulla.
Kurki (OGLB)
Kurkea käytettiin aluksi Suomenlahdella, sittemmin Pohjanlahdella. Se poistettiin merivartiokäytöstä 1986, jonka jälkeen se palveli asuntolaivana Vaasan pohjoispuolella Mikkelinsaarten merivartioaseman peruskorjauksen ajan.
1980-luvun lopulla alus myytiin Ruotsiin, kun Oy Suomen Hinaus Ab myi sen Mari & Maskin i Stockholm AB:lle, joka rekisteröi sen Kurkena Ruotsiin. Alus on ollut Tukholman seudulla Ropstenissa, Lidingössä ja Nackassa.
thumb|Telkkä museolaivana Kotkassa.
Tavi (OGNI)
Tavi poistettiin Suomen Rajavartiolaitoksen käytöstä 9. lokakuuta 1986 sekä myytiin huutokaupalla 13. marraskuuta 1986 Nautic Club ry:lle 36 000 markalla. Vuonna 1987 Tavi rekisteröitiin huvialukseksi tunnuksella T-18345. Tavi on Nautic Club ry:n käytössä Turussa Aurajoella.
Telkkä (OGNB / PVL-100)
Telkkää käytettiin Saaristomerellä ja Suomenlahdella. 10. kesäkuuta 1982 se muuttui merivartiokoulun koululaivaksi ja se poistettiin käytöstä 1992. Alus lahjoitettiin Viron rajavartiolaitokselle.
Se siirtyi PVL-100-nimisenä Loksan vartioasemalle.
Kun alus poistui käytöstä Virossa vuonna 2000, se hankittiin Kotkaan museoitavaksi. Kotkalle PVL-100 saatiin 16. heinäkuuta 2002, ja se avattiin yleisölle 2003.
Kirjava
Kirjava voi tarkoittaa ainakin seuraavia asioita:
Akebono
Akebono voi tarkoittaa seuraavia:
Super Mario Land 2: 6 Golden Coins
Super Mario Land 2: 6 Golden Coins on Nintendon kehittämä ja alun perin 1992 Game Boy -pelikonsolille julkaisema tasohyppelypeli. Se on osa Mario-pelisarjaa ja edeltäjänsä Super Mario Landin tapaan Gunpei Yokoin suunnittelema.
Pelaaminen
Super Mario Land 2:ssa Marion pitää saada linnansa takaisin Wariolta löytämällä Warion ympäri valtakuntaa piilottamat kuusi kultaista kolikkoa. Peli on ensimmäinen, jossa Wario esiintyy, ja hahmo sai myöhemmin oman spin-off-pelisarjansa.
Pelin visuaalinen ilme on kehittynyt edeltäjästään lähelle Super Mario Worldin tyyliä. Kenttien teemat vaihtelevat muiden Mario-pelien tapaan: pelissä on mm. avaruus-, jättiläis- ja puumaailmat. Super Mario Land 2 sisältää myös paljon muita parannuksia edeltäjäänsä nähden. Pelissä on kaiken kaikkiaan 32 tasoa, kun edellisessä osassa niitä oli vain 12. Pelaaja voi palata kentissä taaksepäin, eikä tasoja ole pakko pelata läpi ennalta määrätyssä järjestyksessä. Pelissä on myös paristotallennus.
Tullikamarin kulttuurikeskus
pienoiskuva|Tullikamarin pohjoispääty.
Tullikamarin kulttuurikeskus on Tampereella vanhassa piiritullikamarin rakennuksessa toimiva kulttuuri- ja monitoimikeskus. Georg Schreckin suunnittelema uusrenessanssityylinen rakennus valmistui vuonna 1901 ja nykyiseen käyttöönsä se kunnostettiin 1980-luvun lopulla. Schreckin muita töitä Tampereella ovat Raatihuone ja Tampellan juhlatalo. Rakennuksen muodostavat kaksikerroksinen tullikamari ja siihen liittyvä yksikerroksinen pakkahuone. Se sijaitsee Itsenäisyydenkadulla lähellä rautatieasemaa.
Ympäröivän Tullin kaupunginosan muodostuminen alkoi 1800-luvun lopulla, kun ratapihan itäpuolelle alettiin rakentaa rakennuksia rautatieliikenteen ja teollisuuden tarpeisiin. Ensimmäinen asemakaava Tulliin laadittiin 1900-luvun vaihteessa. Tullikamarin ja pakkahuoneen läheisyydessä sijaitsivat Maantuotteen vuonna 1909 rakennuttama mylly punatiilisessä makasiinissa sekä vanhat veturitallit, joista ensimmäinen oli valmistunut jo vuonna 1874. Vuonna 1967 tullikamaria entisöitäessä löydettiin portaiden sisäkaton maalikerrosten alta kaupan jumala Merkuriusta esittävä kattomaalaus. Alkujaan rakennus sijaitsi ratapihan, Puolimatkankadun (nykyinen Itsenäisyydenkatu) ja Pinninkadun rajaamalla alueella. Myöhemmin Tullin rakennuskanta on kuitenkin levinnyt myös rakennuksen länsipuolelle.
1980-luvulta alkaen Tullikamarin kulttuurikeskus on ollut kaupungin kulttuurikäytössä ja siellä järjestetään monenlaisia kulttuuritapahtumia, kuten konsertteja ja festivaaleja. Tullikamarin pääsalin Pakkahuoneen yleisökapasiteetti on korkeimmillaan 1 200 henkilöä ja seinän takana itse tullikamarirakennuksessa olevan Klubin 450 henkilöä. Musiikkikonserttien lisäksi Tullikamarilla järjestetään teatteri- ja tanssiesityksiä, juhlia, näyttelyitä ja illallistilaisuuksia. Rakennuksessa toimivat myös Tampereen elokuvajuhlien, musiikkijuhlien ja teatterikesän toimistot.
Tullikamarilla ovat esiintyneet muun muassa Nightwish, Bullet for My Valentine, David Byrne, eX-Girl, Helloween, Gamma Ray, Wailers, Ramones, Ornette Coleman, Black Sabbath, Motörhead, Bo Diddley, Paradise Lost, John Zorn, Cindy Blackman, The Dubliners, Type O Negative, The Prodigy, W.A.S.P. The Sounds ja Zomboy. Rakennuksessa järjestetään myös muun muassa Pispalan Sottiisin ja Tanssimanian pääkonsertit.
Tullikamarin rakennuksen rautatieaseman puoleisen seinän todettiin keväällä 2010 notkahtaneen useita senttejä läheisen maanalaisen P-Hämpin pysäköintikeskuksen rakennustöiden vuoksi. Lisäksi seinissä todettiin halkeamia.
Prost Grand Prix
Prost Grand Prix oli vuosina 1997–2001 toiminut ranskalainen Formula 1 -talli. Sen tallipäällikkönä toimi sarjan nelinkertainen maailmanmestari Alain Prost, joka osti Ligier-tallin vuonna 1997. Prostin kuljettajina ajoivat muun muassa Olivier Panis, Jarno Trulli ja Jean Alesi. Talli saavutti viisivuotisen historiansa aikana 35 pistettä, 16 piste- ja kolme palkintosijaa.
Tallissa ajoi joka kaudella ranskalainen kuljettaja. Ranskalaisella Alain Prostilla lienee ollut aikomus tehdä Prostista yhdessä niin ikään ranskalaisen Peugeot'n kanssa vahva ranskalaistalli. Talli ei kuitenkaan menestynyt toivotulla tavalla ja vähitellen sponsorit katosivat. Prost Grand Prix meni konkurssiin kauden kynnyksellä.
Ligier ja Prost merkitään usein tilastoissa yhdeksi talliksi, koska Prostin voi ajatella olevan käytännössä vain uudelleen nimetty Ligier.
Ligier-ajat ennen Prostia
Ligier oli 1970- ja 1980-luvulla kyennyt muutamaan voittoon, ja sijoittui parhaimmillaan MM-sarjassa toiseksi kaudella 1980. 1980-luvun alkupuolelta lähtien talli joutui kuitenkin tyytymään vain satunnaisiin pistesijoihin, kunnes pian sillä oli vaikeuksia selvitä aika-ajoista itse kilpailuun. Kilpailutkaan eivät olleet helppoja, sillä keskeytyksiä tuli paljon.
Kaudesta 1992 lähtien talli alkoi taas saavuttaa satunnaisia pistesijoja ja kaudesta 1993 jopa palkintosijoja. Kohokohta oli kauden 1994 Saksan GP, jossa molemmat kuljettajat sijoittuivat palkintosijoille. Vuoden 1994 alkupuolella Flavio Briatore osti Ligierin. Pian kävi selväksi, että tallin käyttämät Renault'n moottorit siirrettäisiin kaudeksi 1995 Benettonille. Tom Walkinshaw otti tallin hoitoonsa, ja olisi halunnut sen kokonaan omistukseensa. Koska Guy Ligier esti tämän, Walkinshaw lähti tallista vuonna 1996 ja osti Footworkin.
Tallin viimeiseksi kaudeksi ennen Alain Prostin ostoa jäänyt 1996 ei kokonaisuudessaan ollut erityisen hyvä, mutta kauden kohokohdaksi muodostui Monacon GP. Olivier Panis saavutti siinä uransa ensimmäisen ja ainoan voittonsa, ja katkaisi näin Ligierin 15 vuoden voitottoman ajanjakson.
Kauden 1997 auto esiteltiin Ligier-tallin autona, mutta talven testauksien jälkeen 3. helmikuuta Alain Prost osti tallin Flavio Briatorelta ja nimesi tallin oman nimensä mukaisesti Prost Grand Prix'ksi. Seuraavana päivänä hän teki kolmivuotisen sopimuksen, joka kattoi kaudet 1998–2000, moottoritoimittaja Peugeot'n kanssa. Prostin vaihdettua tallin nimen 21 vuotta Formuloissa esiintynyt Ligier poistui rata-autoilun kuninkuusluokasta.
Kausi 1997 – positiivinen yllätys
Kaudella 1997 talli käytti JS45-autoa, jossa oli Mugen-Hondan V10-moottori. Tallilla oli käytössään Bridgestonen renkaat. Kuljettajina tallissa olivat Olivier Panis, joka oli ollut tallissa jo Ligier-ajoilla, ja tulokas Shinji Nakano. Auton nimeämiskäytäntö oli perua Ligieriltä, joiden kaikki autot nimettiin JS-kirjainyhdistelmällä ja luvulla (kunnianosoitus Guy Ligierin ystävälle, edesmenneelle Formula-1-kuljettaja Jo Schlesserille). Näin siksi, että auto oli ehditty suunnitella, rakentaa ja esitellä ennen Prostin saapumista talliin. Pääsponsorina jatkoi Gauloises, joka oli sponsoroinut Ligieriä edellisellä kaudella.
Kausi 1997 oli Prostille sen historian ensimmäinen, mutta samalla paras. Olivier Panis onnistui sijoittumaan kahdesti palkintokorokkeelle: kolmanneksi Brasiliassa ja toiseksi Espanjassa. Myös muita pistesijoja kertyi silloin tällöin, mutta ei mitenkään säännölliseen tahtiin. Panis joutui kovaan kolariin Kanadan Grand Prix'ssa. Häneltä murtuivat molemmat jalat, minkä takia hän joutui olemaan seitsemästä seuraavasta kilpailusta sivussa. Panisin korvasi silloin Minardilla ajanut Jarno Trulli. Trulli selviytyi tehtävästään kohtalaisen hyvin, sillä hän ajoi maaliin saakka kaikissa, paitsi yhdessä kilpailussa, ja saavutti kerran kolme pistettä. Tallin toinen virallinen kuljettaja Shinji Nakano ajoi huonommin, sillä keskeytyksiä tuli enemmän, eikä hän saavuttanut kuin kaksi pistettä.
Trulli johti Itävallan GP:tä Mika Häkkisen ensimmäisen kierroksen keskeytyksen jälkeen, mutta hänkin joutui myöhemmin keskeyttämään moottoririkon takia. Muutama viikko Luxemburgin GP:n jälkeen talliin palkattiin Bernard Dudot uudeksi tekniseksi johtajaksi.
Pisteitä kertyi kaudella kaiken kaikkiaan 21 ja sijoitus valmistajien MM-sarjassa oli kuudes. Pisteitä keränneistä talleista taakse jäivät Sauber (16p), Arrows (9p), Stewart (6p) ja Tyrrell (2p).
Kausi 1998 – vaikeudet alkavat
Kaudella 1998 talli ajatti AP01-autoa, jossa oli Peugeot'n V10-moottori, sillä talli oli joutunut luopumaan Mugen-Hondan moottoreista, jotka menivät Jordan-tallille. Talli vaihtoi Nakanon pois, ja tilalle tuli edellisellä kaudella hyvin ajanut Jarno Trulli. Tallin auto kaudella 1998 nimettiin ensimmäistä kertaa Prostin oman nimen mukaan: kirjaimet AP viittaavat Alain Prostiin. Tallia sponsoroivat kaudella muun muassa PlayStation ja Canal+.
Kausi 1998 alkoi huonosti jo talvitesteissä. Tallilla oli ongelmia vaihdelaatikkonsa kanssa. Oli myös lähellä, että talli ei olisi startannut kauden avauskilpailuun, koska se ei ollut vielä läpäissyt kolaritestiä. Auto meni testeistä läpi, mutta kausi oli suuri pettymys. Kuljettajat olivat kaukana pistesijoista ja keskeytyksiä tuli paljon. Kauden ainoa piste tuli tapahtumarikkaasta Belgian GP:stä, jolloin Trulli sai kuudennella sijallaan yhden pisteen.
Talli saavutti kauden aikana siis vain yhden pisteen ja tuloksena oli yhdeksäs sija valmistajien MM-sarjassa.
Kausi 1999 – toiseksi paras kausi
270px|right|thumb|Kauden 1999 [[Prost AP02|AP02-auto näyttelyssä vuonna 2007]] Kaudella 1999 tallilla oli käytössään Peugeot'n V10-moottori AP02-autossaan. Kuljettajavaihdoksia ei tallissa tapahtunut, vaan Panis ja Trulli jatkoivat kilpailemista.
Kausi ei alkanut erityisen vahvasti, mutta kauden viidennen kilpailun jälkeen sekä Panis että Trulli olivat onnistuneet molemmat saavuttamaan yhden pisteen. Kauden keskivaiheilla oli merkkejä kilpailukyvyn parantumisesta, sillä keskeytyksiä ei juurikaan tullut, vaan autot pääsivät maaliin asti. Tosin pistesijojen ulkopuolelle useimmiten. Panis onnistui saalistamaan vielä yhden pisteen Saksasta. Kauden kohokohta oli kuitenkin selvästi Trullin toinen sija Euroopan GP:stä, josta sade oli tehnyt todella mielenkiintoisen kilpailun. Panis oli ajamassa Japanin GP:ssä hyvää kilpailua, kun hän nousi lähdön jälkeen kuudennelta sijalta kolmanneksi lähinnä siksi, että Michael Schumacher yritti peittää Mika Häkkisen hyvää lähtöä. Panis joutui kuitenkin keskeyttämään 19 ajetun kierroksen jälkeen autoon tulleen sähkövian takia.
Kauden aikana pisteitä kertyi yhdeksän ja tuloksena oli seitsemäs sija valmistajien MM-sarjassa. Taakse jäivät Sauber, Arrows, Minardi ja pisteittä jäänyt esikoiskauttaan ajanut BAR.
Kausi 2000 – katastrofi tallille
250px|thumb|right|AP03 näyttelyssä vuonna 2007. Auto oli viimeinen Prostin auto, jota sponsoroi Gauloises.
Kaudella 2000 tallilla oli yhä käytössään Peugeot'n V10-moottori. Auto oli nimeltään AP03. Täksi kaudeksi talli oli vaihtanut molemmat kuljettajansa pois, ja tilalle tuli kokenut Jean Alesi ja ensikertalainen Nick Heidfeld. Alesi oli ollut tallipäällikkö Alain Prostin tallikaveri kaudella 1991, ja Heidfeld oli F3000-mestari. Tallin uutena yhteistyökumppanina oli muun muassa Yahoo!.
Lupaavasta kuljettajakaksikosta huolimatta kausi meni täysin penkin alle. Keskeytyksiä tuli jatkuvasti, eikä talli onnistunut saavuttamaan yhtään MM-pistettä. Kauden noloin hetki koettiin Itävallan Grand Prix'ssa, jossa Alesi ja Heidfeld kolaroivat keskenään ja joutuivat näin molemmat keskeyttämään.
Vuoden lopussa neljä (Ligier-ajat mukaan laskettuna viisi) kautta kestänyt yhteistyö pääsponsori Gauloises'n kanssa päättyi.
Marraskuussa 2000 Prostin henkilökunnassa tapahtui muutoksia. Prost nimesi ranskalaisen Henri Durantin tallin tekniseksi johtajaksi ja espanjalaisen Joan Villadelpratin tallin toimitusjohtajaksi. Joulukuussa Prostin ilmoitettiin tehneen kolmivuotisen sopimuksen rengastoimittaja Michelinin kanssa.
Kausi 2001 – viimeinen kausi ja kohti konkurssia
left|300px|thumb|Jean Alesi tallin viimeiseksi jääneellä AP04-autolla
Kausi aloitettiin kuljettajakaksikolla Jean Alesi – Gaston Mazzacane, mutta neljän kilpailun jälkeen Mazzacane vaihdettiin Luciano Burtiin. Alesille kausi Prostilla oli kohtalaisen hyvä, sillä hän ajoi jokaisessa kilpailussa maaliin ja onnistui ajamaan muutamaan otteeseen pistesijoille. Alesi kuitenkin siirtyi kauden viideksi viimeiseksi kilpailuksi Jordan-talliin, jossa hän myös kauden päätteeksi lopetti uransa. Alesin tilalle tuli saksalainen Heinz-Harald Frentzen, mutta hän ei onnistunut saavuttamaan yhtään MM-pistettä. Kauden kolmessa viimeisessä kilpailussa Burti oli loukkaantuneena, joten häntä korvasi Tomáš Enge. Hänkään ei onnistunut saavuttamaan pisteitä.
Kauden aikana pisteitä kertyi neljä ja tuloksena oli yhdeksäs sija valmistajien MM-sarjassa.
Kausi 2001 jäi Prostille viimeiseksi, sillä talli meni vuoden 2002 alussa konkurssiin. Talli kun ei koskaan saanut korvattua menetettyjä sponsorirahoja Gauloises-sopimuksen päätyttyä vuonna 2000. Velkoja jäi noin 30 miljoonaa Yhdysvaltain dollaria.
Tulokset kilpailuittain
** Ferrarin moottorit nimettiin Acer-nimisiksi.
Marlena Shaw
Marlena Shaw (s. Marlina Burgess, 22. syyskuuta 1942 New Rochelle, New York) on yhdysvaltalainen laulaja. Shaw aloitti laulajan uransa 1960-luvulla ja laulaa vielä tänä päivänäkin. Hänen musiikkiaan on usein samplattu hip hop -musiikissa ja käytetty televisiomainoksissa.
Infibulaatio
300px|thumb|Naisen sukuelinten silpomisen muodot. Infibulaatio kuvattu tyyppinä III thumb|Naisen sukuelinten silpomisen levinneisyys Afrikassa ja Lähi-idässä 2016 UNICEFin mukaan. Kaikista maista tietoa ei ole saatavilla.
Infibulaatio eli ns. faraoninen ympärileikkaus, on äärimmäinen naisen sukupuolielinten silpomisen (ns. naisen ympärileikkauksen) muoto, jossa tytön ulkoiset sukuelimet poistetaan. Tyttöjen ympärileikkauksia nimitetään yleisesti sukuelinten silpomiseksi, joka paremmin kuvaa leikkauksen tekotapaa.
Leikkaus suoritetaan, jotta tytön tuleva aviomies voisi varmistua tytön olevan neitsyt. Aikanaan aviomies lävistää suljetun vaginan peniksellään tai veitsellä, mikä usein vaurioittaa elimiä, aiheuttaa virtsankarkailua ja johtaa kuolemaan.
Leikkauksen toteutus
Leikkauksessa poistetaan tytön ulkoiset sukuelimet eli häpykieli (klitoris) sekä pienet ja isot häpyhuulet. Haava ommellaan yhteen pientä aukkoa lukuun ottamatta, josta virtsa ja kuukautisveri pääsevät poistumaan.
Leikkaus suoritetaan usein epähygienisissä olosuhteissa alkeellisilla välineillä ilman kivunlievitystä, ja komplikaatiot ovat tavallisia, kuten muun muassa verenhukka, kipušokki, tulehdukset sekä muut jälkiseuraukset.
Naisen sukuelinten alueella on runsaasti verisuonia ja hermopäätteitä, joten leikkaus on äärimmäisen tuskallinen ja verenvuoto runsasta.
Leikkauksen haittoja
Leikatun naisen kuukautiset voivat olla hyvin kivuliaat, virtsaamisvaikeuksia voi esiintyä. Tulehduksia virtsateissä ja synnytinelimissä voi esiintyä, jopa lapsettomuus voi olla seurauksena. Synnytykseen voi liittyä vakavia riskejä niin äidille kuin lapsellekin leikkauksen seurauksena. Seksuaalielämän vaikeudet ovat tavallisia, seksuaalisen mielihyvän tunteminen on vaikeaa.
Laillisuus
Naisten sukupuolielimien silpominen on länsimaissa lailla kielletty, esimerkiksi Suomessa silpominen tulkitaan törkeäksi pahoinpitelyksi. Vaikka silpominen on länsimaissa kiellettyä, sitä kuitenkin jonkin verran tehdään. Toisin kuin usein kerrotaan, tyttöjen ympärileikkaus kuuluu islaminuskoon. Islamin viidestä suurimmasta lakikoulukunnasta yksi (shafi'i) pitää sitä pakollisena, kolme (maliki, hanbali, šiialainen) suositeltavana ja yksi (hanafi) suositeltavana tai luvallisena. Kyseessä on kuitenkin yleensä infibulaatiota lievempi ja toisinaan, etenkin Aasiassa, vain symbolinen leikkaus. Maahanmuuttajaperheiden lapset saatetaan viedä leikattavaksi vanhempien kotimaahan.
Ampumahiihto talviolympialaisissa 2014 – naisten 4 × 6 km viesti
Naisten 4 x 6 kilometrin viesti kuului ampumahiihdon kilpailuohjelmaan talviolympialaisissa 2014. Kilpailu pidettiin 21. helmikuuta 2014 Maasto- ja ampumahiihtokeskus Laurassa.
Ukraina voitti saaden ensimmäisen kultamitalinsa ampumahiihdosta. Kyseessä oli maan ensimmäinen olympiakulta talvikisoista 20 vuoteen. Hallitseva mestari Venäjä tuli toiseksi ja Norja kolmanneksi.
Tulokset
Kilpailu alkoi kello 18:30.
<references group="Huom"/>
Tapionpöytä
Tapionpöytä (Picea abies f. tabulaeformis, incl. 'Tabulaeformis', 'Tabuliformis') eli pöytäkuusi tarkoittaa latvatonta metsäkuusta, joka kasvaa vaakasuuntaan, mutta ei juuri lainkaan ylöspäin. Näin oksista muodostuu litteähkö, laajeneva levy, jota on nimitetty ehkä muotonsa vuoksi pöydäksi.
Tapionpöytä syntyy mutaation tuloksena tai metsäkuusen menettäessä melko varhaisessa iässä latvansa, eikä mikään oksista jostain syystä voi muodostua uudeksi latvaksi. Kun kuusi omaksuu litteän kasvutavan, se ei enää myöhemminkään voi kasvattaa latvaa eikä kasvaa ylöspäin. Tapionpöydät kantavat vain harvoin käpyjä.
Asema suomalaisessa muinaisuskossa ja kansanperinteessä
Uhripuista on yleisellä tasolla yksittäisiä mainintoja keskiajalta sekä 1600–1700-lukujen oikeuslähteistä. Uhripuut ovat osa myös muiden suomalais-ugrilaisten kansojen perinnettä, joten puilla on voinut olla merkitystä erilaisissa rituaaleissa. On kuitenkin huomattava, että kansanperinteen kuvaukset tapionpöydistä ovat melko tuoreita, ja ne kertovat uskomuksista, joita puihin on liittynyt viimeisimpien vuosisatojen aikana.
Timo Karttinen
Timo Tapani Karttinen (s. 1965) on Fortumin entinen talousjohtaja. Hänet korvasi talousjohtajana Markus Rauramo.
Hänen ansiotulonsa kunnallisverotuksessa 2006 olivat 4,5 miljoonaa euroa ja kunnallisvero noin 790 000 euroa. Hän oli vuonna 2006 kolmanneksi suurin Helsingin kunnallisverojen maksaja Fortumin silloisen toimitusjohtajan Mikael Liliuksen ja Fortumin silloisen talousjohtajan Juha Laaksosen jälkeen.
Karttinen toimi Fortumin toimitusjohtajan sijaisena, kun Tapio Kuula jäi uusiutuneen syövän vuoksi sairauslomalle joulukuussa 2014.
Manus (maakunta)
Manus on Papua-Uuden-Guinean pienin maakunta. Maakunnan asukasluku on noin 60 000 (2011). Se koostuu ainoastaan saarista, joihin kuuluvat muun muassa Amiraliteettisaaret (suurimpana Manus, jonka mukaan maakunta on nimetty) ja Wuvulu. Provinssin pääkaupunki on Lorengau, joka sijaitsee Manusin saarella.
Saila
Saila on suomalainen naisen etunimi, joka on muodostettu Aila- ja Laila-nimien mukaelmana.
Digi- ja väestötietoviraston tietojen mukaan etunimen Saila on 1900-luvun alusta vuoden 2019 loppuun loppuun mennessä saanut 2434 henkilöä, joista melkein puolet on syntynyt 1960- ja 1970-luvuilla.
Erik Lundin
thumb|thumbtime=1:39|Erik Lundin (1946) Erik Lundin (2. heinäkuuta 1904 – 5. joulukuuta 1988) oli ruotsalainen shakinpelaaja. Lundin sai kansainvälisen mestarin arvonimen vuonna 1950 ja kunniasuurmestarin arvonimen vuonna 1983. Lundin edusti Ruotsia yhteensä yhdeksissä virallisissa shakkiolympialaisissa ja yksissä epävirallisissa. Hän voitti Pohjoismaiden mestaruuden kolmasti vuosina 1936, 1937 ja 1939 (yhdessä Gideon Ståhlbergin kanssa).
Hollywood Boulevard
thumb|Näkymä Hollywood Boulevardilta. Kuva on otettu [[Kodak Theatren katolta vuonna 2005.]] thumb|[[Grauman’s Chinese Theatre sijaitsee kadun varrella.]] Hollywood Boulevard on bulevardi Hollywoodissa, Los Angelesissa, Kaliforniassa. Se alkaa Sunset Boulevardilta ja kulkee luoteeseen Vermont Avenuelle, edelleen länteen Laurel Canyon Boulevardille ja päättyy Sunset Plaza Drivelle. Kadun nimi oli vuosina 1887–1910 Prospect Avenue.
Kadulle luotiin vuonna 1958 Hollywood Walk of Fame.
Multiversumi
thumb|right|250px|On esitetty, että monta rinnakkaista maailmankaikkeutta muodostaa multiversumin. Multiversumi, multiuniversumi tai meta-universumi on hypoteettinen äärellisen tai äärettömän määrän useita eri maailmankaikkeuksia muodostava joukko, joka sisältää koko fyysisen todellisuuden ja sitä säätelevät lait. Muita, meidän maailmankaikkeutemme ohella multiversumiin kuuluvia kaikkeuksia kutsutaan rinnakkaisiksi maailmankaikkeuksiksi.
Multiversumiolettamuksia on tehty niin fysiikassa, filosofiassa kuin tieteistarinoissakin. Vaikka joitakin epäsuoria viittauksia rinnakkaisten maailmankaikkeuksien olemassaolosta on löydetty kosmisesta mikroaaltotaustasta, niiden olemassaoloa ei ole pystytty kokeellisesti todentamaan.
Multiversumin rinnakkaismaailmankaikkeudet olisivat toisissa avaruusulottuvuuksissa kuin omamme. Ne eivät välttämättä muistuta lainkaan omaa maailmankaikkeuttamme. Avaruudessa on kolme ulottuvuutta – pituus, leveys ja korkeus – jotka ovat keskenään 90 asteen kulmissa. Näin kappaleen paikka voidaan kuvata kolmella luvulla. Einstein lisäsi fysiikan teorioihinsa vielä ajan, jolloin hän sai neliulotteisen aika-avaruuden. Multiversumin kannattajat uskovat, että näiden ulottuvuuksien lisäksi avaruusulottuvuuksia on vielä viides, kuudes ja niin edelleen, ehkä jopa ääretön määrä. Näiden ulottuvuuksien kuvitteleminen on meille vaikeaa, koska elämme kolmiulotteisessa avaruudessa ja kiidämme ajan mukana eteenpäin. Jo neljää lukuisampien avaruusulottuvuuksien vallitessa multiversumissa pystyy olemaan ääretön määrä muita maailmankaikkeuksia. Bryce DeWittin Kvanttigravitaation 1960-luvun tutkimustyössä syntyi ymmärrys ajan kvanttikäsitteestä, joka liittyy olennaisesti multiversumi-maailmankuvaan: toiset ajat ovat vain toisten maailmankaikkeuksien erikoistapauksia.
Alkuperä
Dublinissa vuonna 1952 Erwin Schrödinger piti luentoa, jossa hän leikkisästi kertoi yleisölle, että se mitä hän tulee sanomaan, saattaa kuulostaa hullulta. Hän sanoi, että kun hänen Nobel-yhtälönsä näyttävät kuvailevan useita eri historioita, niin ne eivät ole vaihtoehtoja, vaan ne tapahtuvat kaikki samanaikaisesti. Tämä on ensimmäinen tiedossa oleva referenssi multiversumiin.